CELEX: 42021D1461
Language: mt
Date: 2021-09-08 00:00:00
Title: Deċiżjoni (UE) 2021/1461 tar-Rappreżentanti tal-Gvernijiet tal-Istati Membri tat-8 ta’ Settembru 2021 li taħtar żewġ Avukati Ġenerali fil-Qorti tal-Ġustizzja

10.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 319/4
               
            
         DEĊIŻJONI (UE) 2021/1461 TAR-RAPPREŻENTANTI TAL-GVERNIJIET TAL-ISTATI MEMBRI
         tat-8 ta’ Settembru 2021
         li taħtar żewġ Avukati Ġenerali fil-Qorti tal-Ġustizzja
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
         Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 253 u 255 tiegħu,
         Billi:
         
                     (1)
                  
                  
                     Jenħtieġ, taħt l-Artikoli 5 u 7 tal-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea, u konsegwentement għar-riżenja tas-Sur Gerard HOGAN li ssir effettiva fis-6 ta’ Ottubru 2021, li jinħatar Avukat Ġenerali fil-Qorti tal-Ġustizzja għall-bqija tal-mandat tas-Sur Gerard HOGAN, jiġifieri sas-6 ta’ Ottubru 2024.
                  
               
                     (2)
                  
                  
                     Is-Sur Anthony COLLINS ġie nnominat għal din il-kariga.
                  
               
                     (3)
                  
                  
                     Barra minn hekk, il-mandati ta’ erbatax-il Imħallef u sitt Avukati Ġenerali tal-Qorti tal-Ġustizzja ser jiskadu fis-6 ta’ Ottubru 2021. Jenħtieġ li jsiru ħatriet biex jimtlew dawn il-karigi għall-perijodu li jibda fis-7 ta’ Ottubru 2021 u li jiskadi fis-6 ta’ Ottubru 2027.
                  
               
                     (4)
                  
                  
                     Is-Sa Laila MEDINA ġiet innominata għall-post ta’ Avukat Ġenerali fil-Qorti tal-Ġustizzja.
                  
               
                     (5)
                  
                  
                     Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni favorevoli dwar l-idoneità ta’ dawn il-kandidati sabiex jaqdu d-dmirijiet ta’ Avukat Ġenerali fil-Qorti tal-Ġustizzja,
                  
               ADOTTAW DIN ID-DEĊIŻJONI:
         
            Artikolu 1
            Is-Sur Anthony COLLINS huwa b’dan maħtur Avukat Ġenerali fil-Qorti tal-Ġustizzja għall-perijodu mis-7 ta’ Ottubru 2021 sas-6 ta’ Ottubru 2024.
         
         
            Artikolu 2
            Is-Sa Laila MEDINA hija b’dan maħtura Avukat Ġenerali fil-Qorti tal-Ġustizzja għall-perijodu mis-7 ta’ Ottubru 2021 sas-6 ta’ Ottubru 2027.
         
         
            Artikolu 3
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-8 ta’ Settembru 2021.
            
               
                  Il-President
               
               I. JARC